nahid-hub/BLUGE-bengali-wikipedia-section-title-prediction huggingface dataset:
পৃথিবীর ইতিহাসে সবচাইতে বড় বিলুপ্তির ঘটনা ঘটে আজ থেকে ২৫২ মিলিয়ন বছর আগে পারমিয়ান পিরিয়ডে। মাত্র ৬০ হাজার বছরের মাঝে প্রায় ৯০ শতাংশ জীবের বিলুপ্তি ঘটে। ৬৬ মিলিয়ন বছর আগে ক্রেটেশাস পিরিয়ডে বিলুপ্তি ঘটে ডায়নোসর সহ ৮৫ শতাংশ জীবের। পারমিয়ান পিরিয়ডে এই বিলুপ্তির কারণ ছিলো সাইবেরিয়ায় এক বিশাল অগ্ন্যুৎপাত। পরিবেশ পরিবর্তনের কারণেও বিলুপ্তি ঘটতে দেখা গেছে। ৪৫০ মিলিয়ন বছর আগে বড়সড় একটা তুষার যুগের কারণে বিলুপ্তি ঘটে ৭৫ শতাংশ জীবের।

সঠিক অনুচ্ছেদ শিরোনাম কোনটি?
titleA. প্রাণীজগতের বিলুপ্তি
titleB. নিরুপদ্রব এক বিলিয়ন বছর
titleC. মহা-মহাদেশ
titleD. গলিত লাভার সমুদ্র
উত্তর: titleA
তীর্থ যাত্রীদের জন্য বিভিন্ন মন্দির,ধর্মীয় প্রতিষ্ঠান ও সংগঠন যাত্রা পথে বিনা মুল্যে খাবার,চিকিৎসাসেবা ও বিশ্রামের জন্য তাবু সরবরাহ করে থাকে। মন্দিরের কাছে স্থানীয়রা শত শত তাবুর ব্যবস্থা করে তীর্থযাত্রীদের রাত্রি যাপনের জন্য। জম্মু থেকে ৪৮ কিলোমিটার দূরবর্তী কাটরা পর্যন্ত বাস ও ভাড়া গাড়ি চলে। শেষ ১৪ কিলোমিটার পথ পায়ে হেঁটে পৌঁছতে হয় মন্দিরে। যাঁরা হাঁটতে পারবেন না তাদের জন্য রয়েছে ডান্ডি ও ঘোড়ার ব্যবস্থা। কাটরা শহরের ট্যুরিস্ট রিসেপশন সেন্টার থেকে যাত্রা-স্লিপ অর্থাৎ 'পরচি' সংগ্রহ করতে হয়। পুজোর উপকরণ আর নগদ টাকা পয়সা ছাড়া অন্য কিছু নিয়ে মন্দির চত্বরে প্রবেশ নিষেধ।
নিকটতম রেলস্টেশন জম্মু। জম্মু থেকে ৪৮ কিলোমিটার দূরবর্তী কাটরায় নিয়মিত বাস যায়। জম্মু বা কাটরা থেকে হেলিকপ্টারেও বৈষ্ণোদেবী ঘুরে আসা যায়। জম্মু থেকে প্রতিদিন ২টি ও কাটরা থেকে ৫টি পবনহংস ফ্লাইট রয়েছে। জম্মু যাওয়ার আগে জেনে নিতে হবে উড়ান চালু আছে কিনা।

সঠিক অনুচ্ছেদ শিরোনাম কোনটি?
titleA. অমরনাথ যাত্রার ইতিহাস
titleB. ২০০০ সালের মুসলিম জঙ্গিদের হামলা
titleC. বৈষ্ণোদেবী
titleD. যাত্রাপথে সুযোগ-সুবিধা
উত্তর: titleD
৬২২ খ্রিষ্টাব্দে মুসলিমরা মদিনায় হিজরত করতে শুরু করে। কয়েকটি দলে এই হিজরত হয়। মুহাম্মদ (সা.) ও আবু বকর একই সাথে হিজরত করেন। মুহাম্মদ (সা.) তার কাছে গচ্ছিত মক্কাবাসীর সম্পদ ফিরিয়ে দেওয়ার জন্য আলি ইবনে আবি তালিবকে দায়িত্ব দিয়ে যান। হামলার আশঙ্কায় তারা মদিনামুখী উত্তরের পথ না ধরে দক্ষিণমুখী ইয়েমেনগামী পথ ধরে অগ্রসর হন এবং পাঁচ মাইল দূরে সাওর পর্বতের গুহায় আশ্রয় নেন। আবু বকরের ছেলে আবদুল্লাহ ইবনে আবি বকর এসময় তাদের সাথে রাতে থাকতেন এবং ভোরের পূর্বে মক্কায় ফিরে আসতেন যাতে অন্যদের মনে সন্দেহ সৃষ্টি না হয়। এছাড়াও আবু বকরের এক দাস আমির বিন ফুহাইরাহ পর্বত পর্যন্ত ছাগল চরাতেন যাতে আবদুল্লাহ ইবনে আবু বকরের চলাচলের চিহ্ন মুছে যায়। এছাড়াও তিনি তাদের ছাগলের দুধ পান করাতেন। আবু বকরের মেয়ে আসমা বিনতে আবি বকর তাদের খাবার নেয়ার কাজ করতেন।

হিজরতের সংবাদ জানতে পেরে তাদের ধরার জন্য মক্কা থেকে বিভিন্ন লোক বিভিন্ন দিকে পাঠানো হয়। অণুসন্ধানকারীরা গুহা পর্যন্ত পৌছে গেলে আবু বকর চিন্তিত হয়ে উঠেন। মুহাম্মদ (সা.) তাকে অভয় দিয়ে বলেন,

এরূপ দুজন সম্পর্কে তোমার কী ধারণা যাদের তৃতীয়জন হলেন আল্লাহ।
এ বিষয়ে কুরআনে উল্লেখ রয়েছে,

যদি তোমরা তাকে সাহায্য না কর, (তবে স্মরণ কর) আল্লাহ তাকে সাহায্য করেছিলেন যখন অবিশ্বাসীরা তাকে তাড়িয়ে দিয়েছিল। সে ছিল দুজনের একজন। যখন তারা গুহার মধ্যে ছিল, সে তখন তার সঙ্গীকে বলেছিল, "মন খারাপ করো না, আল্লাহ তো আমাদের সাথেই আছেন"। তারপর আল্লাহ তার উপর প্রশান্তি বর্ষণ করলেন। (সূরা তওবা, আয়াত ৪০)
এই আয়াতে দুজনের একজন দ্বারা আবু বকরকে বোঝানো হয়েছে।

গুহায় তিনদিন ও তিনরাত অতীবাহিত করার পর তারা দুজন মদিনার দিকে অগ্রসর হন। তারা মদিনার শহরতলী কুবায় পৌঁছে সেখানে কিছু সময় অতীবাহিত করেন। এরপর তারা মদিনায় পৌঁছান।

সঠিক অনুচ্ছেদ শিরোনাম কোনটি?
titleA. মক্কায় শেষ বছরসমূহ
titleB. সুন্নি দৃষ্টিভঙ্গি
titleC. মুহাম্মদ (সা) এর মৃত্যু
titleD. মদিনায় হিজরত
উত্তর: titleD
জুয়েল মেরি তাঁর উপস্থাপনার জন্য সুপরিচিত এবং শ্রোতারা তাঁকে পছন্দ করেন। তিনি কর্পোরেট অনুষ্ঠান, বিবাহ, সংগীত অনুষ্ঠান এবং বৃহৎ মঞ্চানুষ্ঠানের মতো প্রায় ৩০০ অনুষ্ঠানে উপস্থাপনা করেছেন। জুয়েল তামিল, হিন্দি, মালয়ালম এবং ইংরেজির মতো ভাষায় অনুষ্ঠান উপস্থাপন করতে পারেন। ২০১৪ সালে তিনি সেরা উপস্থাপক হিসেবে জে.সি. ফাউন্ডেশন পুরস্কার পেয়েছিলেন। তিনি "ধে শেফ" অনুষ্ঠানও উপস্থাপন করেছিলেন। 
জুয়েল তাঁর বিদ্যালয়ের দিনগুলি থেকেই থিয়েটার শিল্প এবং বাগ্মিতার মত পরিবেশন শিল্পকলাগুলিতে কাজ করেছিলেন। এগুলি তাঁকে মঞ্চের উপস্থিতিতে আধিপত্য আনতে সহায়তা করেছিল। তাঁর কলেজের দিনগুলিতে, তিনি অনুষ্ঠান পরিচালক হিসাবে আংশিক সময়ের কাজ করতেন। এগুলি বেশিরভাগ কর্পোরেট অনুষ্ঠানগুলির জন্য ছিল। পরে ২০১৪ সালে, তিনি টেলিভিশন উপস্থাপিকা হিসাবে তাঁর পূর্ণ সময়ের কর্ম জীবন শুরু করেছিলেন, মাঝাবিল মনোরমা চ্যানেলে গোবিন্দ পদ্মসূর্যের সাথে রিয়েলিটি শো " [ডি ফর ডান্স]]" সহ উপস্থাপনা করে। এর পরে তিনি "উটপিয়ালী রাজাভু" (২০১৫) এবং "পাথেমারী" (২০১৫) র মত চলচ্চিত্রে অভিনয় করেছিলেন।এর পরের বছরগুলিতে তিনি বেশ কয়েকটি চলচ্চিত্রে অভিনয় করেছেন এবং বিশ্বজুড়ে অনেকগুলি রিয়েলটি টিভি অনুষ্ঠান এবং 'সেলিব্রিটি পুরস্কার রাত্রি' উপস্থাপন করেছেন। তাঁর পাশের বাড়ির মেয়ে'র ভাবমূর্তি এবং মঞ্চে তাঁর আধিপত্য তাঁকে এই ক্ষেত্রের আসল তারকা করে তুলেছে

সঠিক অনুচ্ছেদ শিরোনাম কোনটি?
titleA. জুয়েলের উপস্থিতি
titleB. প্রাথমিক জীবন এবং শিক্ষা
titleC. কর্ম জীবন
titleD. মঞ্চ
উত্তর: titleC
২০১৪ সালে রাশিয়ায় জুডো বিশ্বচ্যাম্পিয়েন্সিপের ফাইনালে হেরে গিয়ে রৌপ্য পদক জিতেন। ডিসেম্বরে গার্ব ইসরাইলের সেরা ক্রীড়াবিদ নির্বাচিত হন।

গার্ব ২০১৫ সালে ইউরোপিয়ান গেমসে তামা জিতেন। ১৭ অক্টোবর ২০১৫ সালে প্যারিস গ্র্যান্ড সামে জাপানের মিহো মিনেই এর কাছে হেরে তামা লাভ করেন। ২ সপ্তাহ পর ৩১ ডিসেম্বর আবুধাবি গ্র্যান্ড সামে ডাচ খেলোয়াড় জুল ফ্রান্সেনের কাছে হেরে আবারো তামা জিতেন।

সঠিক অনুচ্ছেদ শিরোনাম কোনটি?
titleA. ২০১৩ বিশ্ব চ্যাম্পিয়েন্স
titleB. ব্যক্তিগত জীবন
titleC. জুডো ক্যারিয়ার
titleD. ২০১৪-২০১৫
উত্তর: titleD
"সুকন্যা রহমানের মন্তাজগুলি নিজগুণেই সুপারিশ যোগ্য ... তাঁর মন্তাজগুলি যেন একাধিক স্তরকে, উচ্চে এবং নিচে বিভিন্ন উৎসকে এক সাথে নিয়ে আসার একটি প্রচেষ্টা" - [[হল্যান্ড কটার]], নিউ ইয়র্ক টাইমস

"নান্দনিকভাবে, সুকন্যা রহমানের চিত্রগুলি পরিশীলিত এবং নিশ্চিন্ততার কথা বলে। ছবিগুলি সংবেদনশীল এবং কৌতুকপূর্ণ; কিন্তু প্রাচ্য এবং পাশ্চাত্য সাংস্কৃতিক উল্লেখগুলির মধ্যে সামান্য উত্তেজনা তৈরি করে।" - ফিলিপ ইসাকসন, মেইন সানডে টেলিগ্রাম

সঠিক অনুচ্ছেদ শিরোনাম কোনটি?
titleA. প্রদর্শনী
titleB. তথ্যসূত্র
titleC. শৈশব ও ব্যক্তিগত জীবন
titleD. সমালোচকদের প্রশংসা
উত্তর: titleD
মূলত বৃষ্টিপাতের সাথেই অতিবৃষ্টি অরণ্যের সম্পর্ক। অতিবৃষ্টি অরণ্যে বার্ষিক গড় বৃষ্টিপাত ১৮০০ মিলিমিটার (৬ ফুট) থেকে ৯০০০ মিলিমিটার (৩০ ফুট) পর্যন্ত হয়ে থাকে। প্রতি মাসে সাধারণত ১০০ মিলিলিটারেরও (৪ ইঞ্চি) বেশি বৃষ্টিপাত হয়ে থাকে। বলতে গেলে কোন অতিবৃষ্টি অরণ্যে শুকনো মৌসুম থাকেই না। যদি কখনও শুকনো সময় দেখা যায়, তবে সেটা সাধারণত হয় সংক্ষিপ্ত এবং আগে থেকে জানা যায় না।

বিভিন্ন জলবায়ুতে বৃষ্টিপাতের জন্য জলীয়বাষ্প দূর থেকে এলেও অতিবৃষ্টি অরণ্যে যে বৃষ্টিপাত হয়, তার জলীয়বাষ্পের ৫০ শতাংশই হয় ঐ অতিবৃষ্টি অরণ্যের জলীয়বাষ্প। অতিবৃষ্টি অরণ্যকে ঘিরে থাকা গরম, ভ্যাপসা, আর্দ্রতাপূর্ণ যে বাতাস বিরাজ করে, তা জলীয়বাষ্পের খুব অল্প অংশই বেরিয়ে যেতে দেয়। অতিবৃষ্টি অরণ্যে যতটুকু বৃষ্টিপাত হয় তার অধিকাংশই গাছগুলো তার শাখা প্রশাখায় শুষে নেয়। কিছু পরিমাণ পাতার ফাঁক গলে নিচে পড়ে, যদিও অধিকাংশই নিচে পড়ার আগেই বাষ্প হয়ে যায় এবং আর্দ্র বাতাসে ভেসে থাকে। মৃদু, সদা চলাচলরত বাতাস তখন বাতাসের এই জলীয় অংশকে ঊর্ধ্বাকাশে তুলে নেয় এবং সেখানে ঠান্ডা বাতাসের সংস্পর্শে এসে মেঘে পরিণত হয়। যখন পর্যাপ্ত পরিমাণে ঠান্ডা জলীয় বাষ্প তৈরি হয়, তখন তা বৃষ্টির আকারে ঝরে পড়ে, আবারো বৃষ্টির চক্রকে চালু রাখে।
সঠিক অনুচ্ছেদ শিরোনাম কোনটি?
titleA. বৃষ্টিপাত
titleB. তাপমাত্রা
titleC. অতিবৃষ্টি অরণ্যের গঠন
titleD. উদ্ভিদ ও জীববৈচিত্র্য
উত্তর: titleA
নদী অববাহিকার একটি প্রধান অংশ উড়িষ্যা রাজ্যে অবস্থিত এবং উচ্চ প্রবাহে অববাহিকার একটি ছোট অংশ ঝাড়খন্ড রাজ্যে অবস্থিত। পূর্বাঞ্চলের পশ্চিমাঞ্চলীয় ঢালগুলি হল উচ্চতর বৈতরণী উপত্যকা, যার মধ্যে পানপোষ-কেঞ্জার-পল্লাহার প্লেটও রয়েছে। দুটি প্লেটের মধ্যে একটি হচ্ছে "সেন্ট্রাল প্লেটওস" -যা ওড়িশার পাঁচটি প্রধান আণবিক অঞ্চলগুলির একটি।

সঠিক অনুচ্ছেদ শিরোনাম কোনটি?
titleA. উৎস
titleB. জাজপুর ও নদী বৈতরণী
titleC. বৈতরণী
titleD. অবস্থান
উত্তর: titleD
নরসিংদী জেলার অন্যতম গুরুত্বপূর্ণ উপজেলা হল পলাশ উপজেলা। ইহা নরসিংদী জেলা শহর হতে ১০ কি:মি: দূরে অবস্থিত। এর মোট আয়তন ৯৪.৪৩ বর্গ কি:মি:। নরসিংদী ও গাজীপুর জেলার মধ্য দিয়ে প্রবাহিত শীতলক্ষ্যা নদীর পূর্ব পাড়ে পলাশ উপজেলা অবস্থিত। উত্তরে শিবপুর উপজেলা , পূর্বে শিবপুর উপজেলা ও নরসিংদী সদর উপজেলা , দক্ষিণে নরসিংদী সদর উপজেলা এবং নারায়ণগঞ্জ জেলার রূপগঞ্জ উপজেলা অবস্থিত।

সঠিক অনুচ্ছেদ শিরোনাম কোনটি?
titleA. অবস্থান
titleB. প্রশাসনিক এলাকা
titleC. জনসংখ্যার উপাত্ত
titleD. অর্থনীতি
উত্তর: titleA
বৈদিক যুগে ব্রাহ্মণদের কোন পদবী ছিলোনা। ব্রাহ্মণ গণ সবসময়ই সদাচারী, সত্যান্বেষী এবং সৎ ছিলেন। ব্রাহ্মণদের পূজা-অর্চ্চণা, বেদপাঠ ও যোগসাধনা ছিলো প্রধান কর্ম। তাছাড়া ব্রাহ্মণ গণ শিক্ষানুরাগী ছিলেন। প্রচাীণ বৈদিক যুগ হতে শিক্ষার গুরু দ্বায়িত অর্পিত ছিল ব্রাহ্মণদের ওপর, তাই টোলের শিক্ষকতা ছিলো তাদের অন্যতম পেশা। ব্রাহ্মণ গণ নিজেদের সংকল্পার্থে নিজিদের পদবী ‘দেবশর্মা’ ব্যবহার করতেন। কালক্রমে পুন্ড্র শাসন ব্যবস্থায় ব্রাহ্মণদের আচার্য্য বা শাস্ত্রী উপাধি প্রদান করা হয়। পরবর্তীতে দেবশর্মা পদবীটি হারাতে বসে। পাল সম্রাজ্যের প্রতিষ্ঠাতা ধর্মপালের শাসনকালিন বিভিন্ন অঞ্চলে ব্রাহ্মণদের মধ্যে অনেকেই রাজকার্যে যোগদান করেন। তাই ব্রাহ্মণদের সম্রাট হিসেবে ‘চক্রবর্তী’ পদবীর উদ্ভব হয়। চক্রবর্তী শব্দটি সংস্কৃত ভাষা থেকে উৎপত্তি লাভ করেছে। চক্রবর্তী শব্দের অর্থ সম্রাট। চক্রবর্তী ভাবার্থ হচ্ছে রাজ্যাধিপতি, অর্থাৎ রাজার রাজা। সহজভাবে বলতে গেলে চক্র অর্থ হচ্ছে 'চাকা' এবং বর্তী অর্থ হচ্ছে 'সুশাসন চালিয়ে যাওয়া'।

সঠিক অনুচ্ছেদ শিরোনাম কোনটি?
titleA. রাঢ়ীয় কুলীন ব্রাহ্মণ
titleB. বারেন্দ্রীয় কুলীন ব্রাহ্মণ
titleC. চক্রবর্তী
titleD. বৈদ্য ব্রাহ্মণ
উত্তর: titleC
মর্যাদাপূর্ণ মাদ্রাজ ক্রিশ্চিয়ান কলেজ থেকে স্নাতক ডিগ্রী লাভ করেছিলেন। ১৯৪৯-৫০ মৌসুম থেকে ১৯৬২-৬৩ মৌসুম পর্যন্ত সি. ডি. গোপীনাথের প্রথম-শ্রেণীর খেলোয়াড়ী জীবন চলমান ছিল। দৃষ্টিনন্দন ও ব্যাপক আঙ্গিকে স্ট্রোকের ফুলঝুরি ছোটাতে পারতেন সিডি গোপীনাথ। তবে, টেস্ট ক্রিকেটের ন্যায় বড় ধরনের খেলায় মোটেই সুবিধে করতে পারেননি তিনি। কিন্তু, ঘরোয়া প্রথম-শ্রেণীর ক্রিকেটে অন্যতম শীর্ষস্থানীয় রান সংগ্রাহকের ভূমিকায় উপস্থাপন করেছিলেন নিজেকে। গোপী ধ্রুপদী শৈলীর ডানহাতি ব্যাটসম্যান হিসেবে পরিচিত ছিলেন। অফের দিকে যথেষ্ট দক্ষতা ছিল তার। এছাড়াও আউটফিল্ডে চমৎকার ফিল্ডিং করতেন তিনি।

রঞ্জী ট্রফি প্রতিযোগিতায় ব্যাপকভাবে রান সংগ্রহ করেছিলেন তিনি। ৫১.০৬ গড়ে ২৩৪৯ রান তুলেছিলেন। ব্যক্তিগত সর্বোচ্চ করেন ২৩৪ রান। ১৯৫৫-৫৬ মৌসুমে সফররত নিউজিল্যান্ডীয় একাদশের বিপক্ষে দক্ষিণ অঞ্চলের সদস্যরূপে ১৭৫ রানের স্মরণীয় ইনিংস খেলেন। ১৯৫৮-৫৯ মৌসুমে মহীশূরের বিপক্ষে ব্যক্তিগত সর্বোচ্চ ২৩৪ রানের ইনিংস খেলেছিলেন তিনি।

বেশ কয়েক বছর মাদ্রাজ দলকে নেতৃত্ব দিয়েছেন। ১৯৫৫-৫৬ মৌসুম থেকে ১৯৬২-৬৩ মৌসুম পর্যন্ত তামিলনাড়ু দলের অধিনায়কের দায়িত্ব পালন করেছিলেন তিনি। এছাড়াও দিলীপ ট্রফিতে দক্ষিণ অঞ্চলকে নেতৃত্ব দিয়েছেন। তুলনামূলকভাবে তার প্রথম-শ্রেণীর খেলোয়াড়ী জীবনে স্বল্পকালীন ছিল।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ইংল্যান্ড গমন, ১৯৫২
titleC. অবসর
titleD. প্রথম-শ্রেণীর ক্রিকেট
উত্তর: titleD
প্রাথমিকভাবে মহিলারা শুধু প্রাত্যহিক কাজ যেমন গম পেষা এবং রান্না করার সময় কর্ম সঙ্গীত গাইত। গানগুলো সাধারণত ছোট ছোট দলে বিভক্ত হয়ে সমষ্টিগতভাবে গাওয়া হতো এবং বিভিন্ন ধরনের বৈশিষ্ট্যের অধিকারী হয়ে থাকতো - কিছু গান খুব ছিল খুব সাধারণ বিষয়ের, আবার কিছু গান ছিল বিশেষ ধরনের।

এছাড়াও যখন মুক্তার জাহাজ ফিরে আসতে যেত, তখনো মহিলারা গান গাইত। জাহাজ দেখতে পাওয়ার পর তারা সমুদ্রতীরে একত্রিত হতো, এবং সেখানে তারা হাততালি দিত ও মুক্তা সংগ্রহের দুর্ভোগ সম্পর্কে গান গাইত।

সঠিক অনুচ্ছেদ শিরোনাম কোনটি?
titleA. সমসাময়িক সঙ্গীত শিল্প
titleB. সামুদ্রিক সঙ্গীত
titleC. শুধু পুরুষদের লোক সঙ্গীত
titleD. শুধু মহিলাদের লোক সঙ্গীত
উত্তর: titleD
১৯৭০ সনে তিনি ব্রজেন বরুয়া পরিচালিত ডঃ বেজবরুয়া নামক চলচ্চিত্রের একটি গানের দৃশ্যে অভিনয় করেন। উক্ত বছরে নিপন বরুয়া পরিচালিত 'বরুয়ার সংসার' নামক চলচ্চিত্রে মুখ্য অভিনেতা রূপে অভিনয় করেন। তারপর তিনি বিভিন্ন অসমীয়া চলচ্চিত্রে অভিনয় করে নিজেকে তারকা অভিনেতা রূপে প্রকাশ করেন। ৭০-৮০র দশকে তিনি ৪০টির অধিক চলচ্চিত্রে অভিনয় করেন। জাহ্নু বরুয়া ও ভবেন্দ্রনাথ শইকীয়ার চলচ্চিত্র ছাড়াও তিনি অসমের ভ্রাম্যমাণ থিয়েটারে অভিনয় করেছেন। অসমীয়া ভাষার চলচ্চিত্র ছাড়াও তিনি বাংলা ভাষার 'হোটেল শ্নো ফক্স' ও 'গজমুক্তা' চলচ্চিত্রে অভিনয় করেছেন।। দূরদর্শনের বিভিন্ন ধারাবাহিক ও টেলী-ফিল্মে তিনি অভিনয় করেছেন। ৮০র দশকে তিনি চলচ্চিত্র পরিচালনায় মনোনিবেশ করেন। তার পরিচালিত 'ভাই-ভাই' চলচ্চিত্র ব্যবসায়িক সফল চলচ্চিত্র রূপে পরিগণিত হয়। কিন্তু তার পরিচালিত শিশু চলচ্চিত্র 'অতিক্রম' অদ্যপি মুক্তিপ্রাপ্ত হয় নাই।। ভবেন্দ্রনাথ শইকীয়া রচিত একটি গল্পের আধারে তিনি গুয়াহাটি দূরদর্শন কেন্দ্রে দেউতা নামক ধারাবাহিক পরিচালনা করেছিলেন। তিনি ঘাটক নামক ভিডিও চলচ্চিত্র প্রযোজনা করেছিলেন।
সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. সাংস্কৃতিক জীবন
titleC. ব্যক্তিগত জীবন
titleD. জন্ম ও পরিবার
উত্তর: titleB
ব্রিটিশরা ভারত ত্যাগ করার সময় ভারত ও পাকিস্তানের সীমানার ব্যাপারে অনেকগুলি প্রশ্ন অমীমাংসিত রয়ে যায়, যার মধ্যে অন্যতম ছিল জম্মু-কাশ্মীর রাজ্যের ভবিষ্যৎ। পাকিস্তান কাশ্মীরের পুঞ্চ জেলা দখলের প্রচেষ্টা চালালে কাশ্মীরের তদানীন্তন মহারাজা ভারতের কাছে সাহায্য প্রার্থনা করেন। এর জবাবে ভারত কাশ্মীরে সেনা পাঠায় এবং শ্রীনগর ও পূর্ব কাশ্মীরে তাদের নিয়ন্ত্রণ প্রতিষ্ঠা করে। দুই পক্ষের মধ্যে ১৯৪৯ সালের যুদ্ধবিরতি চুক্তি পর্যন্ত যুদ্ধ অব্যাহত থাকে। দুই পক্ষের সেনাবাহিনীর সম্মুখভাগের সারিগুলি ধীরে ধীরে একটি নিয়ন্ত্রণ রেখাতে স্থিতিশীল হয়। এই রেখা পেরিয়ে মাঝে মাঝেই ভারত ও পাকিস্তান বিচ্ছিন্ন লড়াই চালাতে থাকে এবং ১৯৬৮ সালে (ও পরবর্তীতে ১৯৯৯ সালেও) হালকা যুদ্ধে অংশগ্রহণ করে। তবে ১৯৭১ সালে দুই দেশের মধ্যে একটি বিশাল আকারের যুদ্ধ হয়। ঐ বছর তৎকালীন পূর্ব পাকিস্তান বাংলাদেশ নামে স্বাধীনতা ঘোষণা করে এবং পশ্চিম পাকিস্তানী বাহিনীর বিরুদ্ধে বিজয়ী হয়। ভারত বাংলাদেশ থেকে আগত শরণার্থীদের আশ্রয় দেবার পাশাপাশি বাংলাদেশী মুক্তিবাহিনীকে গুরুত্বপূর্ণ সামরিক সহায়তা দান করে।

সঠিক অনুচ্ছেদ শিরোনাম কোনটি?
titleA. আফ্রিকা দখলের প্রতিযোগিতা
titleB. ভারত-পাকিস্তান যুদ্ধসমূহ এবং বাংলাদেশের অভ্যুদয়
titleC. শিল্প বিপ্লব
titleD. ঠান্ডা যুদ্ধ
উত্তর: titleB
তার গবেষণা কর্মের মধ্যে বাংলাদেশে চাষ উপযোগী স্ট্রবেরীর জাত উদ্ভবন সবচাইতে বেশি উল্লেখযোগ্য। ২০০৭ সালে দেশে প্রথম টকটকে লাল রঙের লোভনীয় ফল স্ট্রবেরি চাষের উদ্ভাবন করেন এম মনজুর হোসেন। তিনি রাবি-১, রাবি-২ ও রাবি-৩ নামে স্ট্রবেরির জাত আবিষ্কার করে কৃষকের মাঝে ছড়িয়ে দেন। তবে সবচেয়ে লাভজনক হচ্ছে রাবি-২ জাতটি। এম মনজুর হোসেন ১৯৯৬ সালে দেশে প্রথম টিস্যু কালচারের মাধ্যমে আলুবীজ উৎপাদন করেন। রাজশাহীর পদ্মা আবাসিক এলাকার একটি বাড়িতে কম খরচের প্রযুক্তিতে রেইনবো টিস্যু কালচার নামে ল্যাব স্থাপন করে তিনি টিস্যু কালচারের মাধ্যমে রোগমুক্ত আলুবীজ বাণিজ্যিকভাবে উৎপাদন করেন। ২০১৫ সালে তিনি মাত্র ১৪ লাখ টাকা ব্যয়ে রাজশাহী নগরের নামোভদ্রা এলাকায় ৩০০ টন ধারণক্ষমতার হিমাগার তৈরি করেন যা বেশ আলোড়ন সৃষ্টি করে। প্রচলিত পদ্ধতিতে এ ধরনের একটি হিমাগার তৈরিতে প্রায় আড়াই কোটি টাকা প্রয়োজন। এতে অর্থায়ন করেছে বাংলাদেশ ব্যাংক।

সঠিক অনুচ্ছেদ শিরোনাম কোনটি?
titleA. উদ্ভাবন
titleB. অর্জন
titleC. ব্যক্তিগত জীবন
titleD. সেবামূলক কার্যক্রম
উত্তর: titleA
অনেক দেশের সংসদ অস্ত্রের ব্যক্তিগত মালিকানা সীমিত বা নিষিদ্ধ করেছে। এই সীমাবদ্ধতা ছুট ছুরি থেকে শুরু করে আগ্নেয়াস্ত্র, হয় একসাথে বা শ্রেণীবিন্যাস দ্বারা (যেমন ক্যালিবার, হ্যান্ডগান, স্বয়ংক্রিয় অস্ত্র ও ইত্যাদি ), এবং বিস্ফোরক পর্যন্ত। কালো বাজার এইসব অস্ত্রের চাহিদা পূরণ করে যা আইনগত ভাবে কিনা যায় না, বা অনুমোদন ও ফি পরিশোধ করার পর আইনগত ভাবে কেনা যায়। অন্য কুনো দেশ থেকে,যেখানে অস্ত্র বৈধ, সস্তায় কিনে বা চুরি করে চোরাচালানের মাধ্যমে, অথবা ভিতরের লোক দ্বারা দেশের মধ্যে অস্ত্র প্রস্তুতকারকদের থেকে চুরি করে এই চাহিদা পূরণ করা হয়। কিছু ক্ষেত্রে যেখানে কালো বাজার অস্ত্র চোরাচালান করতে পারে না সেখানে অস্ত্র তৈরিকারক দ্বারা অস্ত্র তৈরি করে চাহিদা পূরণ করা হয়। যারা এই উপায় অস্ত্র কিনে থাকে তারা হল অপরাধীরা তাদের অপরাধমূলক কাজের জন্য, অস্ত্র সংগ্রহকারী, এবং অন্যথায় তাদের ঘর-বাড়ী, পরিবার বা ব্যবসা রক্ষা করার জন্য আইন মান্যকারি জনগণ।

ইংল্যান্ড ও ওয়েলসে,যোগ্যতাসম্পন্ন অধিবাসীরা শিকারের জন্য ব্যবহৃত নির্দিষ্ট শ্রেণীর অস্ত্রের মালিক হতে পারেন কিন্তু তা অবশ্যই স্থানীয় পুলিশ বাহিনীর নিকট নিবন্ধন করতে হবে এবং বন্ধ আলমারির মধ্যে রাখতে হবে। জনসংখ্যার আরেকটি অংশ যারা কালোবাজারে অস্ত্র ক্রয় করে তারা হল যারা নিবন্ধনের জন্য আইনি প্রয়োজনীয়তা পাস করতে অক্ষম—উদাহরণস্বরূপ দোষী সাব্যস্ত অপরাধী বা মানসিক অসুস্থতায় ভুগছেন যারা। কিছু ক্ষেত্রে, সংগ্রাহকরা পুরনো বন্দুল আইনত নিজের কাছে রাখতে পারেন যে গুলো গুলি করার জন্য সহজেই ঠিক করা যাবে না ।

সঠিক অনুচ্ছেদ শিরোনাম কোনটি?
titleA. জালিয়াতি
titleB. পটভূমি
titleC. প্রাণী ও পশুজাত পণ্য
titleD. অস্ত্রশস্ত্র
উত্তর: titleD
১৯৪৬ সালে স্যার গঙ্গা রামের পরিবারের সদস্যরা বালাক রাম মেডিকেল কলেজ নামে স্যার গঙ্গা রামের পুত্রের নামকরণ করে একটি মেডিকেল কলেজ চালু করেন। ১৯৪৭ সালে স্বাধীনতার পর, কলেজটি বন্ধ হয়ে যায় এবং তার প্রাঙ্গণটি পরিত্যক্ত হয়ে পড়ে । তবে, মেডিক্যাল পেশাজীবী প্রফেসর সুজাত আলী তার সহকর্মীদের সহায়তায় মহিলা ডাক্তারদের শিক্ষার জন্য ওই একই স্থানে একটি মেডিক্যাল প্রতিষ্ঠান স্থাপনের ধারণাটি উদ্ভাবন করেছিলেন। এই উদ্দেশ্য নিয়ে প্রফেসর সুজাত আলীর দল কায়দ-ই-আজম মুহম্মদ আলী জিন্নাহকে তার বোনের মোহস্তম্মা ফাতেমা জিন্নাহের  নামকরণের জন্য অনুরোধ জানায়। ক্যয়েড তার নাম ব্যবহারের অনুমোদন দেন । ফাতেমা জিন্নাহ মেডিকেল কলেজ ফর উইমেন, লাহোর অক্টোবর ১৯৪৮ সালে ৩৯ জন শিক্ষার্থীর প্রথম ব্যাচের ভর্তি কার্যক্রম শুরু করেন । এবং ১৯৪৯ সালের মার্চ মাসে পাকিস্তানি প্রধানমন্ত্রী খাজা নাজিম উদ্দিন আনুষ্ঠানিক উদ্বোধন করেন।
সঠিক অনুচ্ছেদ শিরোনাম কোনটি?
titleA. অধিভুক্ত
titleB. প্রবেশিকা
titleC. গঙ্গা রাম হাসপাতাল
titleD. ইতিহাস
উত্তর: titleD
শাজানপুর উপজেলার ভূ-প্রকৃতি ও ভৌগলিক অবস্থান গত দিক থেকে গোহাইল ইউনিয়নের ভাষা ও সংস্কৃতি গঠনে ভূমিকা রেখেছে। শাজাহানপুর  উপজেলা সদর থেকে 16 কিঃ মিঃ দুরুত্বে অবস্থিত  এই ইউনিয়নকে ঘিরে রয়েছে পূর্বে খরনা ইউপি, পশ্চিমে নন্দীগ্রাম উপজেলা, বগুড়া হইতে নাটোর মহাসড়কের দঃপাশ্বে গোহাইল ইউনিয়ন অবস্থিত  । এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায় এই ইউনিয়নে। যেমন বগুড়ার আঞ্চলিক কথ্য ভাষায় মহাপ্রাণধ্বনি অনেকাংশে উপস্থিত অর্থাৎ ভাষা সহজীকরণের প্রবণতা রয়েছে।আঞ্চলিক ভাষার সাথে সন্নিহিত বগুড়া শহর ও ঢাকার ভাষার অনেকটা সাযুজ্য রয়েছে।  ভদ্রাপতি নদী  গতিপ্রকৃতি ইউনিয়নের আচার-আচরণ, খাদ্যাভ্যাস, ভাষা, সংস্কৃতিতে ব্যাপক প্রভাব ফেলেছে বলে বিশেষজ্ঞরা মনে করেন।

সঠিক অনুচ্ছেদ শিরোনাম কোনটি?
titleA. ইউনিয়ন পরিষদের পূর্বতন চেয়ারম্যানবৃন্দ
titleB. ভাষা ও সংস্কৃতি
titleC. গ্রামভিত্তিক লোকসংখ্যা
titleD. যোগাযোগ ব্যবস্থা
উত্তর: titleB
বৈদিক যুগ থেকে হিন্দু পঞ্জিকার প্রচলন চলে আসছে। বেদে পঞ্জিকার গঠন সম্পর্কে অনেক তথ্য পাওয়া যায়। ছয়টি বেদাঙ্গ, যাকে জ্যোতিষও বলা হয়, তাতে সমস্ত রকম পঞ্জিকার ধারণা পাওয়া যায়। পরবর্তী বৈদিক যুগে হিন্দু পঞ্জিকার উন্নয়নে "আর্যভট্ট" (৫ম শতাব্দী), "বরাহমিহির" (৬ষ্ঠ শতাব্দী) ও "ভাস্করের" (১২শ শতাব্দী) মতো অনেক ভারতীয় জ্যোতির্বিদ অবদান রাখেন।

হিন্দু পঞ্জিকার গঠন সম্পর্কে সর্বাপেক্ষা স্বচ্ছ ধারণা দেয় সূর্য সিদ্ধান্ত নামে গ্রন্থটি। এর রচনাকাল সঠিক জানা যায়নি। যদিও কারোর অভিমতে, এটি ১০ম শতাব্দীতে রচিত হয়েছিল।

প্রাচীন বৈদিক পঞ্জিকায় বছরের শুরু হত অগ্রহায়ণ ("অগ্র" = প্রথম + "অয়ন" = সূর্যের গতি) বা মার্গশীর্ষ মাস দিয়ে। এই মাসে সূর্য বিষুবরেখাকে অতিক্রম করে। এই মাসের অপর নাম "মার্গশীর্ষ" এসেছে ৫ম নক্ষত্র "মৃগশিরা"র (ল্যাম্‌ডা ওরিঅনের কাছে) নাম থেকে। পৃথিবীর অক্ষের ধীর সরণের জন্য বিষুবরেখা বর্তমানে মীন রাশিতে অবস্থান করছে, অর্থাৎ প্রথম মাসের নাম চৈত্র। হাজার-হাজার বছর ধরে বিষুবরেখার এই সরণের জন্য ভারতীয় উপমহাদেশের নানা অঞ্চলে নানা মাস দিয়ে বছর শুরু করার প্রথা চালু হয়। কিছু পঞ্জিকা (যেমন, বিক্রম সংবৎ) চৈত্র মাসকে বছরের শুরু ধরে নিয়েছে, এই চৈত্র মাসেই বর্তমান বিষুবরেখা অবস্থান করছে। আবার কিছু পঞ্জিকা বৈশাখ মাসকে বর্ষারম্ভ মেনে নিয়েছে (যেমন, বঙ্গাব্দ)। অগ্রহায়ণ থেকে চৈত্র ― অর্থাৎ বিষুবরেখার সরণ হয়েছে চার মাস। আর পৃথিবীর অক্ষের সম্পূর্ণ সরণের সময়কাল ২৫,৮০০ বছর। এর থেকে গণনা করে বোঝা যায়, আনুমানিক চার হাজার কিংবা পাঁচ হাজার খ্রিস্টপূর্বাব্দে বিষুবরেখা অগ্রহায়ণে অবস্থান করছিল।

সঠিক অনুচ্ছেদ শিরোনাম কোনটি?
titleA. ইতিহাস
titleB. মাস ও তার আনুমানিক সময়কাল
titleC. তিথি
titleD. অন্য চান্দ্র-সৌর পঞ্জিকা
উত্তর: titleA
১৯৬৭ এর নকশালবাড়ী কৃষক আন্দোলনকে স্বাগত জানান এবং পার্টির সংস্রব ছেড়ে দেশব্রতী পত্রিকার কার্যভার গ্রহণ করেন সুশীতল। নকশালবাড়ী কৃষক সংগ্রাম ও তার ঐতিহাসিক তাৎপর্যকে তুলে ধরেন। কমিউনিস্ট বিপ্লবীদের নিয়ে সারা ভারত কো-অর্ডিনেশন কমিটির সাধারণ সম্পাদক এবং পরে নবগঠিত ভারতীয় কমিউনিস্ট পার্টি (মার্ক্সবাদী -লেনিনবাদী)র অন্যতম প্রধান নেতা হিসেবে প্রতিষ্ঠিত হন। পার্টির অন্যান্য নেতৃত্বের সাথে খতম রাজনীতির প্রশ্নে তার মতপার্থক্য হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. নকশাল আন্দোলন
titleC. স্বাধীনতা আন্দোলন
titleD. কমিউনিস্ট পার্টিতে
উত্তর: titleB
১৯৭৩ সালের ২১ ফেব্রুয়ারি এই শহীদ মিনারটি ফুল দিয়ে উদ্বোধন করেন শতদল ক্লাবের সভাপতি ও সাবেক পৌর চেয়ারম্যান ডাঃ হাফিজ উদ্দীন আহমেদ। এরপর স্বাধীনতা যুদ্ধে নিহত বালুয়াডাঙ্গা লতিফের স্মরণে বালুয়াডাঙ্গা মোড়ে একটি শহীদ মিনার স্থানীয় পাহাড়পুর, চাউলিয়াপট্টি মিলনায়তন সমিতির উদ্যোগে '৭৪ সালে নির্মাণ করা হয়। এই ৪টি শহীদ মিনারই নির্মিত হয়েছিল অঞ্চল ও প্রতিষ্ঠানভিত্তিক উদ্যোগে। পরবর্তীতে দিনাজপুর শহরে এবং সদর উপজেলাতে কেবিএম কলেজ, দিনাজপুর পলিটেকনিক ইন্সটিটিউট, পিটিআই এবং মেডিকেল কলেজ, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়সহ বিভিন্ন শিক্ষা প্রতিষ্ঠানে গড়ে উঠেছে শহীদ মিনার। ১৯৯৮ সালের ২৯ নভেম্বর জেলা প্রশাসনের সভাকক্ষে বিজয় দিবসের আলোচনা সভায় কেন্দ্রীয় শহীদ মিনার নির্মাণে জেলা প্রশাসক বীর মুক্তিযোদ্ধা মোঃ আজিজুর রহমান অভিপ্রায় ব্যক্ত করেন। ঐ সভাতেই প্রস্তাবটি গৃহীত হবার পর কেন্দ্রীয় শহীদ মিনার নির্মাণের উদ্দেশ্যে উপদেষ্টা কমিটি, সাধারণ কমিটি এবং নির্মাণ উপ-কমিটি গঠিত হয়।

সভার সিদ্ধান্ত মোতাবেক গোর-এ-শহীদ ময়দানের উত্তর-পূর্বকোণে ৫০ শতক জায়গা নির্ধারণ করা হয় শহীদ মিনার নির্মাণের জন্য। ঢাকার কেন্দ্রীয় শহীদ মিনারের অবিকল আদলে দিনাজপুর কেন্দ্রীয় শহীদ মিনার নির্মাণের উদ্দেশ্যে পূর্বোক্ত শহীদ মিনারের মূল নক্সা, ডিজাইন ইত্যাদি প্রয়োজনীয় কাগজপত্রের কপি সংগ্রহ করে গণপূর্ত বিভাগের নির্বাহী প্রকৌশলী জাহাঙ্গীর আলম সভায় উপস্থাপন করে। গণপূর্ত বিভাগের নির্বাহী প্রকৌশলী জাহাঙ্গীর আলম, সাংস্কৃতিক ব্যক্তিত্ব আনোয়ারুল ইসলাম তানু, দিনাজপুরের আপামর জনগণ ১৯৯৯ সালের ১৮ ফেব্রুয়ারি সকাল থেকে ২০ ফেব্রুয়ারি ভোর পর্যন্ত টানা ৪৮ ঘণ্টা পরিশ্রম করে ২১ ফেব্রুয়ারি মধ্যরাত থেকে শহীদ মিনারে শ্রদ্ধার্ঘ্য অর্পণ করার ব্যবস্থা গ্রহণ করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. নকশা ও স্থাপত্য
titleC. নির্মাণ ও উদ্বোধন
titleD. ব্যবহার
উত্তর: titleC
কাতারের জলবায়ুর কারণে, জুন এবং জুলাইয়ের ঐতিহ্যবাহী সময়সীমার বিশ্বকাপ অনুষ্ঠিত হওয়ার বিষয়ে উদ্বেগ প্রকাশ করা হয়েছিল। ২০১৩ সালের অক্টোবরে, ব্রাজিলের ফিফা বিশ্বকাপের পরে বিকল্প তারিখগুলি বিবেচনা এবং প্রতিবেদন করার জন্য একটি টাস্ক ফোর্স গঠন করা হয়েছিল। ২৪ ফেব্রুয়ারী ২০১৫, ফিফা টাস্ক ফোর্স প্রস্তাব করেছিল যে মে এবং সেপ্টেম্বরের মধ্যে গ্রীষ্মকালীন তাপ এড়াতে, ফেব্রুয়ারিতে ২০২২ শীতকালীন অলিম্পিক এবং এপ্রিলে রমজানের সাথে সংঘর্ষ এড়াতে টুর্নামেন্টটি ২০২২ সালের নভেম্বর-ডিসেম্বরের শেষের দিকে অনুষ্ঠিত হতে প্রস্তাব করা হয়। 

নভেম্বরে টুর্নামেন্টের মঞ্চ ধারণার বিষয়টি বিতর্কিত কারণ এটি বিশ্বজুড়ে কয়েকটি ঘরোয়া লিগের নিয়মিত মরসুমের শিডিয়ুলের সাথে হস্তক্ষেপ করবে। মন্তব্যকারীরা উল্লেখ করেছেন যে পশ্চিমের ক্রিসমাস মরসুমের সাথে সংঘর্ষ ব্যাহত হওয়ার সম্ভাবনা রয়েছে, যদিও এই টুর্নামেন্টটি কতটা সংক্ষিপ্ত হবে তা নিয়ে উদ্বেগ রয়েছে। ফিফার নির্বাহী কমিটির সদস্য থিও জওয়ানজিগার বলেছেন যে ২০২২ সালের বিশ্বকাপ কাতারের মরুভূমিতে ভূষিত করা একটি 'নির্মম ভুল' ছিল। ফুটবল ফেডারেশন অস্ট্রেলিয়ার চেয়ারম্যান ফ্র্যাঙ্ক লোই বলেছিলেন যে ২০২২ বিশ্বকাপটি নভেম্বরে স্থানান্তরিত হয়ে এ-লিগের তফসিলটি খারাপ করে দিলে তারা ফিফার কাছ থেকে ক্ষতিপূরণ চাইবে। প্রিমিয়ার লিগের চিফ এক্সিকিউটিভ রিচার্ড স্কুডামোর বলেছিলেন যে তারা ফিফার বিরুদ্ধে আইনী পদক্ষেপ নেওয়ার বিষয়টি বিবেচনা করবে কারণ এই পদক্ষেপটি প্রিমিয়ার লিগের জনপ্রিয় ক্রিসমাস এবং নতুন বছরের ফিক্সিং প্রোগ্রামে হস্তক্ষেপ করবে। ১৯ মার্চ ২০১৫, ফিফা সূত্রগুলি নিশ্চিত করেছে যে ২০২২ বিশ্বকাপের ফাইনাল ১৮ ডিসেম্বর অনুষ্ঠিত হবে। 

সঠিক অনুচ্ছেদ শিরোনাম কোনটি?
titleA. অভিবাসী শ্রমিক, দাসত্বের অভিযোগ ও মৃত্যু
titleB. সম্ভাব্য প্রসারণ
titleC. আয়োজক নির্বাচন
titleD. নভেম্বর এবং ডিসেম্বরে স্থানান্তর
উত্তর: titleD
শারীরিক অসুস্থতা ও খেলায় ধারাবাহিকতা না থাকায় কেন্দ্রীয়ভাবে চুক্তি বাতিল করা হয়। এ প্রসঙ্গে কোচ অটিস গিবসন মন্তব্য করেন যে, 'তাকে বাদ দেয়ার সিদ্ধান্ত বেশ কঠিন ছিল। কিন্তু ভবিষ্যতে ওয়েস্ট ইন্ডিজ দলে খেলার সুযোগ পাবেন যদি খেলার ছন্দে ফিরে আসেন তিনি।' নিয়মিত উইকেট-রক্ষক দিনেশ রামদিনের সাথে তাকেও শ্রীলঙ্কা সফরের জন্য মনোনীত করা হয়নি। আন্তর্জাতিক ক্রিকেট থেকে প্রত্যাখ্যাত হবার পর ২০১২ মৌসুমে ইংল্যান্ডের কাউন্টি ক্রিকেটে লিচেস্টারশায়ার দলের সাথে চুক্তিবদ্ধ হন তিনি।

২০১৩ সালের ক্যারিবীয় প্রিমিয়ার লীগের উদ্বোধনী আসরে গায়ানা আমাজন ওয়ারিয়র্সের অধিনায়ক মনোনীত হন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. খেলোয়াড়ী পরিসংখ্যান
titleC. আন্তর্জাতিক ক্রিকেট
titleD. টেস্ট সেঞ্চুরিসমূহ
উত্তর: titleA
লতা মুম্বাইয়ের এলফিনস্টোন কলেজে পড়াশোনা করেছেন। গুরু কলাইমণি কল্যাণসুন্দরাম এবং পদ্মভূষণ কলানধি নারায়ণনের অধীনে প্রশিক্ষণ নিয়েছিলেন। লাতা অন্টারিওর টরন্টোর নিকটে মিসিসাগা শহরে থাকেন। লতা ভূতাত্ত্বিকবিজ্ঞানী বিষ্ণু পদাকে (ವಿಷ್ಣು ಪಾದ) ৩০শে অক্টোবর ১৯৬৪ সালে বিয়ে করেছিলেন, যখন তাঁর বয়স ১৭ বছর ছিল। কানাডায় বিবাহ হয়েছিল। বিষ্ণু ম্যাকগিল বিশ্ববিদ্যালয় থেকে ভূতত্ত্বে স্নাতক ছিলেন; ভারতে এসে তিনি লতাকে দেখেন এবং বিয়ের আলোচনা হয়। কানাডায় আসার পরে লতা পদা মহিলাসংঘের একজন সদস্য হন এবং বিভিন্ন কর্মসূচীতে অংশ নেওয়া শুরু করেন। 

সঠিক অনুচ্ছেদ শিরোনাম কোনটি?
titleA. পেশা হিসেবে ভরতনাট্যম
titleB. শিক্ষা
titleC. আগের জীবন
titleD. ছুটিতে ভারতে
উত্তর: titleB